
3η Ανοιχτή Θεματική Ημερίδα ΣυΔΝΑ StartUps
«Πολιτισμός και Τουρισμός ως Μοχλοί Ανάπτυξης: Καινοτομία, Επιχειρηματικότητα και Νέες Ευκαιρίες»
Athens Avenue Hotel | Τετάρτη 21 Οκτωβρίου 2026 | 16:00
Ο Σύνδεσμος Δήμων Νότιας Αττικής (ΣυΔΝΑ) και η δράση Sydna StartUps διοργανώνουν την 3η Ανοιχτή Ημερίδα με τίτλο «Πολιτισμός και Τουρισμός ως Μοχλοί Ανάπτυξης: Καινοτομία, Επιχειρηματικότητα και Νέες Ευκαιρίες», η οποία θα πραγματοποιηθεί την Τετάρτη 21 Οκτωβρίου, στις 16:00, στο Athens Avenue Hotel (χάρτης).
Η Ημερίδα έρχεται να αναδείξει τη δυναμική σχέση μεταξύ Πολιτισμού, Τουρισμού, Καινοτομίας και Επιχειρηματικότητας, εστιάζοντας στις νέες δυνατότητες που δημιουργούνται για την τοπική οικονομία, τις επιχειρήσεις και το οικοσύστημα της νεοφυούς επιχειρηματικότητας.
Σε μια περίοδο κατά την οποία η τουριστική εμπειρία εμπλουτίζεται μέσα από τον πολιτισμό, την τεχνολογία και νέες μορφές επιχειρηματικότητας, η εκδήλωση φιλοδοξεί να αποτελέσει πεδίο ενημέρωσης, ανταλλαγής γνώσης και ουσιαστικού διαλόγου γύρω από τις σύγχρονες τάσεις και τις αναπτυξιακές ευκαιρίες στους δύο αυτούς σημαντικούς τομείς.
Στο επίκεντρο της Ημερίδας θα βρεθούν ζητήματα που αφορούν την αξιοποίηση του πολιτιστικού και τουριστικού αποθέματος, την ενσωμάτωση της καινοτομίας και των νέων τεχνολογιών, την ανάπτυξη νέων επιχειρηματικών προσεγγίσεων, καθώς και τις δυνατότητες συνεργασίας μεταξύ Τοπικής Αυτοδιοίκησης, θεσμικών και παραγωγικών φορέων, επιχειρήσεων και του οικοσυστήματος καινοτομίας.
Το πρόγραμμα θα περιλαμβάνει θεματικές ομιλίες και πάνελ συζήτησης, δίνοντας τη δυνατότητα στους συμμετέχοντες να γνωρίσουν διαφορετικές προσεγγίσεις, εμπειρίες και καλές πρακτικές και να συζητήσουν τις προοπτικές που διαμορφώνονται για την επιχειρηματικότητα στους τομείς του Πολιτισμού και του Τουρισμού.
Η εκδήλωση διοργανώνεται στο πλαίσιο του έργου «Ολοκληρωμένες υπηρεσίες υποστήριξης της νεοφυούς επιχειρηματικότητας στους Δήμους της Νότιας Αττικής» (ΣυΔΝΑ StartUps) της Πράξης «Φυτώρια επιχειρήσεων».
Η συμμετοχή είναι δωρεάν και θα τηρηθεί σειρά προτεραιότητας.
👉 Μπορείτε να δηλώσετε συμμετοχή εδώ: Φόρμα Εγγραφής

Για περισσότερες πληροφορίες:
🌐 www.sydna-startups.gr
📧 info@sydna-startups.gr 
📞 6947 628 693
[image: ][image: ]  [image: ]  [image: Free Youtube Logo SVG, PNG Icon, Symbol. Download Image.]
Ενισχύουμε τη Νεοφυή Επιχειρηματικότητα – Δημιουργούμε το μέλλον της Νότιας Αττικής!

Το έργο συγχρηματοδοτείται από την Ελλάδα και την Ευρωπαϊκή  Ένωση στο πλαίσιο του ΕΣΠΑ 2021-2027, για την υλοποίηση της στρατηγικής Β.Α.Α. του ΣυΔΝΑ.

